Keskustelu luokasta:Seulonnan keskeiset artikkelit

message: Seulonnan keskeiset artikkelit: Mitä varten tämä on? Ja miten lisään sisältöä luokkaan? --0dorkmann (keskustelu) 15. toukokuuta 2024 kello 17.15 (EEST)
replies: text: Ainakin johdannossa on tällainen selitys:

text: "Tämä luokka sisältää seulonnan kannalta keskeisiä artikkeleita ja sitä käytetään odottavien muutosten suodatuksessa."

text: En tiedä tarkemmin, mutta sitä voisi kysyä myös joistakin teknisistä luokista.

text: Ja miten sisältöä lisätään, niin ilmeisesti vain pistämällä haluttu artikkeli tähän luokkaan ja lisäämällä kyseinen artikkeli sopivaan Merkityt versiot -luetteloon. Älä kuitenkaan ala itse lisäilemään mitään tähän luokkaan, kun et ole edes automaattiseulottu.

text: Jos haluat tarkemman/paremman vastauksen, niin kannattaa kysyä sopivassa Kahvihuoneesa. Siellä tämä huomataan paljon paremmin.

text: Luurankosoturi ✉️ 15. toukokuuta 2024 kello 17.38 (EEST)

text: Ei kannata mennä kahvihuoneeseen, kun on olemassa juuri tämän luokan oma keskustelusivu. Kannattaa enemmin kysyä Zachelta, joka on tämän luokan aikanaan luonut. Minäkin huomasin tämän kysymyksen heti ja jätin vastaamatta, kun en halunnut vastata ihan mitä vaan tajunnanvirtaa kuten tuossa yllä. Kyllä tässä joutaa odottaa, että tänne tulee parempia vastauksia. --Pxos (keskustelu) 15. toukokuuta 2024 kello 17.49 (EEST)
replies: text: :Mistä minä voin tietää huomataanko tämä viesti vai jääkö unholaan? Eikä tuo mitään turhaa ole. Kerroin vain tietoni, jotka ovat kyllä selvästi tyhjää parempia ja neuvoin käyttäjää kysymään kahvihuoneessa, koska tätä ei välttämättä huomata. Luurankosoturi ✉️ 15. toukokuuta 2024 kello 18.30 (EEST)
replies: text: ::Tiedot ovat tyhjää huonompia. Seulonnalla on toistakymmentä vuotta vanha tekninen historia, joka sisältää vaikka mitä. Jos sitä ei tunne syvällisesti tai edes puolittain, ei kannata hätäisesti vastata yhtään mitään. Zache on aikanaan luonut lukuisia teknisiä ratkaisuja (mm. botteja), joiden toimintaa varten hän on luonut erilaisia mallineita, koodeja ja luokkia. Ensinnäkin pitää olettaa, että kysyjä on jo lukenut luokan kuvauksen, joka on turhaan leikattu ja liimattu tänne osittaisen lihavoinnin kanssa. Kyse on siitä, että kysyjä ei ymmärrä luokan kuvauksesta mitään, mikä on normaalia, koska Wikipedia on täynnä sellaista, joka on ihan ihmeellistä ja outoa. Vastasit kysymykseen, miten sisältöä lisätään. Ensinnäkin pitää ratkaista se, että kannattaako sisältöä edes lisätä, jos tämä on ns. Zache-luokka, johon ei tavallisten kuolevaisten (sisältää seulojat ja byrokraatitkin) kannata mennä koskemaan. Normaalisti Wikipediaa saa muokata IP-osoitteistakin, joten on turha suoraan antaa kysyjälle henkilökohtaista kieltoa sen perusteella, että hänellä ei ole jotain wikioikeutta (autoseulottu). Lisäksi tyydyit omaan huonoon vastaukseesi ja välittömästi annoit ohjeeksi siirtyä kahvihuoneeseen, mikä on ongelmallista, koska Wikipediassa keskustelut käydään pääsääntöisesti sivujen omilla keskustelusivuilla ja kahvihuone on tarkoitettu laajempiin tai yleisluontoisiin asioihin. Lisäksi viestin huomaamista tai unholaan jäämistä ei tosiaan ratkaista muutamassa tunnissa. Vastaus ja tämä sen synnyttämä keskustelu on niin tarpeetonta ja onnetonta, että parempi ratkaisu olisi poistaa kaikki muut paitsi alkuperäinen kysymys. --Pxos (keskustelu) 15. toukokuuta 2024 kello 18.41 (EEST)
replies: text: :::Jos itselläsi on parempi vastaus, niin kerro. Tiesin kyllä, että hän on varmaankin lukenut johdannon, mutta kopioin sen varmuuden vuoksi. Tarkoitin sillä, että hän ei ole edes automattiseulottu sitä, että koska hän ei ole seuloja (tai edes automaattiseulottu), niin hänen ei pitäisi koskea tällaisiin. Se, että Wikipediaa voi muokata vapaasti, ei tarkoita, että kaikkea mihin pystyy, saa itsenäisesti tehdä. Tuo kehotus mennä kahvihuoneeseen oli kyllä huono. Parempi olisi ollut odottaa jonkin aikaa ja jos vastausta ei tulisi ja haluaisi sen verran paljon saada vastauksen, niin sitten vasta kahvihuoneeseen. Vastasin tähän heti, kun huomasi, ettei se sitten pääsisi unohtumaan. Luurankosoturi ✉️ 15. toukokuuta 2024 kello 19.04 (EEST)
replies: text: ::::Ei minulla ole parempaa vastausta, hitto soikoon, vaan parempia kysymyksiä! Tämä ei ole mikään normaali sisältöluokka vaan Wikipedian sisäinen asia (:Luokka:Wikipedian sisäiset asiat). Sen lisäksi se on erityisesti Zachen tekemä luokka, ja Zache on oikeasti eräänlainen yli-insinööri, jonka aikaansaannoksia ei ymmärrä pelkästään pyörimällä Wikipediassalla. Zachen ainoa vika on se, että kun hän on niin teknisesti ahkera ja innokas, niin hän myös jättää jälkeensä vuosien varrella erilaista ihmeellistä laitteistoa, josta ei saa selkoa pelkällä innokkaalla sivustakatsomisella. Käy vaikka piknikillä pientareella. Ennen kuin kysymyksiin rupeaa vastaamaan, pitää kysyä uusia kysymyksiä. Niihin en vastaa, vaan odotan, että Zache pääsee paikalle tai ei pääse paikalle. Minä pelkään jo, että kirjoittamiani vastauksia ei kyetä ymmärtämään. --Pxos (keskustelu) 15. toukokuuta 2024 kello 19.16 (EEST)

text: Luokalla pystyy mm. suodattamaan seulontajonossa olevia artikkeleita. ks Wikipedia:Tarkkailupaneeli sivun wikikoodista miten pystyy tekemään noita listoja. Itse luokitus on lisätty joskus menneisyydessä botilla sen mukaan paljonko artikkeleilla on lukijoita, kielilinkkejä ja artikkeliin osoittavia linkkejä, mutta luokituksia ei ole uskoakseni päivitetty vuoden 2015 tai 2016 jälkeen.  --Zache (keskustelu) 15. toukokuuta 2024 kello 20.46 (EEST)
thread_title:  Miten tätä käytetään?